**אדאלברטו פניארנדה מאסטרה** (בספרדית: **Adalberto Peñaranda**; נולד ב-31 במאי 1997 באל ויחיה שבוונצואלה) הוא כדורגלן ונצואלי המשחק בעמדת הקיצוני בקבוצת סרייבו.

קריירת מועדונים
---------------

### תחילת הקריירה

פניארנדה גדל במחלקת הנוער של דפורטיבו לה גואירה מליגת העל הוונצואלית. ב-1 באוגוסט 2013 ערך פניארנדה את הופעת הבכורה שלו בקבוצה הראשונה של המועדון, כששיחק 54 דקות בהפסד 1–3 לדפורטיבו טאצ'ירה בליגה. ב-23 בפברואר 2014 הוא הבקיע את שער הבכורה שלו במועדון, שער בדקה ה-40 בהפסד 1–4 לקראקס בליגה. בעונתו הראשונה במועדון ערך פניארנדה 18 הופעות ליגה והבקיע שער אחד, ובעונתו השנייה הוסיף 19 הופעות ליגה ושלושה שערים. הוא זכה עם המועדון בגביע הוונצואלי לשנת 2014.

### הקריירה באירופה

ב-16 ביוני 2015 חתם פניארנדה באודינזה מהסרייה א', שנמצאת בבעלותו של איש העסקים האיטלקי ג'אמפאולו פוצו, והושאל מיידית לגרנדה מליגת העל הספרדית, הנמצאת גם היא בבעלותו של פוצו. הוא פתח את עונת 2015/2016 עם תשע הופעות ושלושה שערים בגרנדה II, קבוצת המילואים של המועדון, מהליגה הספרדית השלישית. ב-22 בנובמבר הוא ערך את הופעת הבכורה שלו בקבוצה הראשונה של המועדון, כששיחק 90 דקות בניצחון 0–2 על אתלטיק בילבאו במסגרת המחזור ה-12 בליגה. בהופעה זו הפך פניארנדה לשחקן הצעיר ביותר המשחק במדי המועדון אי-פעם. ב-12 בדצמבר הוא הבקיע את שערי הבכורה שלו במועדון, צמד שערים בניצחון 1–2 על לבאנטה במסגרת המחזור ה-15 בליגה, ובכך הפך לשחקן הזר הצעיר ביותר שמבקיע שער בהיסטוריה של הלה ליגה, כשהוא שובר את שיאו של ליונל מסי, חלוצה הארגנטינאי של ברצלונה.

ב-1 בפברואר 2016, לאחר תשע הופעות וארבעה שערים במדי גרנדה, חתם פניארנדה על חוזה לארבע שנים וחצי בווטפורד מהפרמייר ליג, אשר נמצאת בבעלותו של ג'ינו פוצו, בנו של ג'אמפאולו. הוא הושאל מיידית בחזרה לגרנדה עד לתום העונה.

בתום העונה, לאחר 14 הופעות נוספות ושער נוסף במדי גרנדה, חזר פניארנדה לווטפורד, והושאל לעונה אחת לאודינזה מהסרייה א', ממנה הגיע אל ווטפורד. ווטפורד הסכימה לעסקה מכיוון שהמתינה לאישור עבודה עבור פניארנדה על-מנת שיוכל לשחק באנגליה. ב-19 באוגוסט 2016 ערך פניארנדה את הופעת הבכורה שלו במועדון, כשנכנס כמחליף בדקה ה-61 בהפסד 2–3 לספציה במסגרת הסיבוב השלישי של הגביע האיטלקי. ב-20 באוגוסט ערך פניארנדה את הופעת הבכורה שלו בסרייה א', כשנכנס כמחליף בדקה ה-68 בהפסד 0–4 לרומא במסגרת המחזור הראשון.

ב-5 בינואר 2017, לאחר שש הופעות בלבד במדי אודינזה, פורסם השאלתו של פניארנדה למועדון הופסקה, וכי הוא ישחק במחצית השנייה של העונה בהשאלה למאלגה מליגת העל הספרדית, עם אפשרות להארכת ההשאלה בעונה נוספת בתום העונה. ב-16 בינואר ערך פניארנדה את הופעת הבכורה שלו במועדון, כשהחליף את סנדרו רמירס בדקה ה-21 בהפסד 0–2 לריאל סוסיאדד במסגרת המחזור ה-18 בליגה.

ב-12 ביולי 2021 הושאל ללאס פאלמאס מליגת המשנה הספרדית.

קריירה בינלאומית
----------------

ב-25 במרץ 2016 ערך פניארנדה את הופעת הבכורה שלו בנבחרת ונצואלה, כשנכנס כמחליף בדקה ה-70 בתיקו 2-2 נגד נבחרת פרו במסגרת מוקדמות מונדיאל 2018. הוא גם היה חלק מסגל הנבחרת לקופה אמריקה 2016, ושיחק בשלושת משחקי שלב הבתים, ממנו העפילה ונצואלה.

חיים אישיים
-----------

ב-18 באפריל 2015 נורו פניארנדה וחברו לדפורטיבו לה גואירה, צ'רליס אורטיס, בניסיון שוד לאחר ששהו במסיבה. פניארנדה נפגע בירכו השמאלית, ואוטריס נפגע באזור הצלעות ונאלץ לעבור ניתוח למחרת.

תארים
-----

דפורטיבו לה גואירה
* הגביע הוונצואלי (1): 2014

קישורים חיצוניים
----------------

* אדאלברטו פניארנדה, ברשת החברתית פייסבוק
* אדאלברטו פניארנדה, ברשת החברתית טוויטר
* אדאלברטו פניארנדה, ברשת החברתית אינסטגרם
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Adalberto Peñaranda irá cedido al Granada de España באתר El Nacional, ‏ 16 ביוני 2016 (בספרדית)
2. 1 2  Watford loan Messi record-breaker Penaranda to Granada באתר Tribal Football, ‏ 2 בפברואר 2016 (באנגלית)
3. 1 2  OFFICIAL: Peñaranda Pens Watford FC Deal On Transfer Deadline Day באתר הרשמי של ווטפורד, 1 בפברואר 2016 (באנגלית)
4. ↑  Ufficiale: Penaranda e' dell'Udinese באתר הרשמי של אודינזה, 11 ביולי 2016 (באיטלקית)
5. ↑  Watford weigh up La Liga return for Adalberto Penaranda באתר WD Sport, ‏ 26 באוקטובר 2016 (באנגלית)
6. ↑  striker Adalberto Penaranda returns to Spain to join Malaga on loan באתר Watford Observer, ‏ 5 בינואר 2017 (באנגלית)
7. ↑  Peñaranda: Málaga confirm loan signing of Venezuelan forward באתר אס, 5 בינואר 2017 (באנגלית)
8. ↑  Fueron heridos de bala los futbolistas Adalberto Peñaranda y Charlys Ortíz, del Deportivo La Guaira באתר Diario Republica, ‏ 19 באפריל 2015 (בספרדית)

| **נבחרת ונצואלה – קופה אמריקה 2016** |
| --- |
| 1 קונטררס • 
2 אנחל • 
3 ויאנואבה • 
4 ויסקרונדו • 
5 פיגרה • 
6 ולאסקס • 
7 דל ואיה • 
8 רינקון • 
9 רונדון • 
10 אוטרו • 
11 חואנפי • 
12 דני •
13 סייחס • 
14 סוארס •
15 גרה •
16 רוסאלס •
17 ג'וסף •
18 פניארנדה •
19 סנטוס •
20 פלטשר •
21 גונסאלס •
22 הררה •
23 פרינייס •
מאמן: דודאמל | ונצואלהונצואלה |

| **נבחרת ונצואלה – קופה אמריקה 2019** |
| --- |
| 1 פרינייס • 
2 ויאנואבה • 
3 אוסוריו • 
4 קנסלור • 
5 מורנו • 
6 הררה • 
7 מאצ'יס • 
8 רינקון • 
9 אריסטחויטה • 
10 סבארינו • 
11 אניור • 
12 גראטרול •
13 סייאס • 
14 מאגו •
15 מוריו •
16 רוסאלס •
17 ג'וסף •
18 סוטלדו •
19 פיגארה •
20 הרננדס •
21 פלטשר •
22 רומו •
23 רונדון •
מאמן: דודאמל | ונצואלהונצואלה |